Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 470/08/4404	Nové Zámky, 20.8.2013
EEČ : 2-33-86-2013

U Z N E S E N I E

Trestná vec:	obvinený XXXXX  
Prečin:	Marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry XXXXX zo dňa 8.7.2008, spisová značka 2 Pv 470/08/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Napriek tomu, že právoplatným rozhodnutím Okresného dopravného inšpektorátu OR PZ v Nových Zámkoch č. p. ORP-P-1984/DI-B-2007 zo dňa 21.01.2008 mu bol podľa § 22 odsek 2 zákona SNR č. 372/1990 Zb. z 28.08.1990 o priestupkoch uložený zákaz činnosti riadiť motorové vozidlá na dobu 12 mesiacov, dňa 11.06.2008 o 16.25 h riadil motocykel zn. Honda CBF 250 v blízkosti čerpacej stanice na ceste č. I/75 v obci XXXXX, kde bol zastavený a kontrolovaný hliadkou Obvodného oddelenia Policajného zboru XXXXX.

Uznesením prokurátora Okresnej prokuratúry XXXXX zo dňa 8.7.2008, spisová značka 2 Pv 470/08/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
60 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 2 Pv 470/08 z 08.07.2008 podľa § 216 odsek 1 Trestného poriadku podmienečne zastavil trestné stíhanie proti obvinenému XXXXX pre prečin marenia výkonu úradného rozhodnutia podľa § 348 odsek 1 písmeno d) Trestného zákona, ktorého sa dopustil tak, že napriek tomu, že právoplatným rozhodnutím Okresného dopravného inšpektorátu OR PZ v Nových Zámkoch č. p. ORP-P-1984/DI-B-2007 zo dňa 21.01.2008 mu bol podľa § 22 odsek 2 zákona SNR č. 372/1990 Zb. z 28.08.1990 o priestupkoch uložený zákaz činnosti riadiť motorové vozidlá na dobu 12 mesiacov, dňa 11.06.2008 o 16.25 h riadil motocykel zn. Honda CBF 250 v blízkosti čerpacej stanice na ceste č. I/75 v obci XXXXX, kde bol zastavený a kontrolovaný hliadkou Obvodného oddelenia Policajného zboru XXXXX.
	Podľa § 216 odsek 2 Trestného poriadku okresný prokurátor v Nových Zámkoch týmto svojím uznesením určil obvinenému XXXXX skúšobnú dobu na dobu na 5 rokov.
	Toto uznesenie nadobudlo právoplatnosť dňa 16.07.2008.
	Tak v priebehu tejto skúšobnej doby, ako aj tesne po jej skončení, som skúmal, či obvinený XXXXX počas tejto skúšobnej doby vedie riadny život, to znamená, či sa nedopúšťa ďalšej trestnej činnosti alebo čo aj len priestupkov. V rámci toho som z Obvodného úradu XXXXX, Odboru všeobecnej vnútornej správy XXXXX vyžiadal na neho výpis z Ústrednej evidencie priestupkov MV SR. Z Okresného riaditeľstva Policajného zboru v Nových Zámkoch, Okresného dopravného inšpektorátu - oddelenia výkonu služby XXXXX som vyžiadal výpis z evidenčnej karty vodiča. Napokon z GP SR Bratislava som vyžiadal odpis z registra trestov.
	Podľa výpisu z Ústrednej evidencie priestupkov MV SR z 08.08.2013 obvinený XXXXX k tomuto dňu nemal žiadny záznam. Vo výpise z evidenčnej karty vodiča z 06.08.2013 má 4 záznamy, naposledy z 28.10.2009 pre porušenie ustanovení § 4 odsek 2 písmeno a) a § 16 odsek 4 zákona NR SR č. 8/2009 Z. z. z 03.12.2009 o cestnej premávke a o zmene a doplnení niektorých zákonov, za čo mu bola uložená pokuta vo výške 800,- € a zákaz činnosti riadiť motorové vozidlá na dobu 48 mesiacov.
	Z údajov, uvedených v odpise z registra trestov z GP SR Bratislava vyplýva, že na obvineného XXXXX sa hľadí, akoby nebol odsúdený.
	Horeuvedené skutočnosti nasvedčujú tomu, že obvinený XXXXX vzhľadom na veľký časový odstup od horeuvedeného porušenia ustanovení § 4 odsek 2 písmeno a) a § 16 odsek 4 zákona NR SR č. 8/2009 Z. z. z 03.12.2009 o cestnej premávke a o zmene a doplnení niektorých zákonov, v skúšobnej dobe podmienečného zastavenia trestného stíhania, určenej v uvedenom uznesení okresného prokurátora v Nových Zámkoch o podmienečnom zastavení trestného stíhania, v podstate viedol riadny život a nedopustil sa takého porušenia zákona, ktoré by odôvodnilo konštatovať, že sa v tejto skúšobnej dobe podmienečného zastavenia trestného stíhania neosvedčil a v trestnom stíhaní je potrebné pokračovať.
	Vzhľadom na to je potrebné vysloviť, že obvinený XXXXX sa v skúšobnej dobe podmienečného zastavenia trestného stíhania, určenej v uznesení okresného prokurátora v Nových Zámkoch sp. zn. 2 Pv 470/08 z 08.07.2008, ktorým tento podľa § 216 odsek 1 Trestného poriadku podmienečne zastavil trestné stíhanie a podľa § 216 odsek 2 Trestného poriadku určil skúšobnú dobu na 5 rokov, osvedčil.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor